laion/Wikipedia-Exotic huggingface dataset:
ג'ף הרסט

סר ג'פרי צ'ארלס (ג'ף) הרסט (באנגלית: Geoffrey Charles "Geoff" Hurst; נולד ב-8 בדצמבר 1941) הוא כדורגלן עבר אנגלי ששיחק בעמדת החלוץ המרכזי בווסטהאם יונייטד ונבחרת אנגליה, עימה זכה במונדיאל 1966; הוא השחקן הראשון שהבקיע שלושער במשחק הגמר של המונדיאל, והיחיד שהבקיע שלושער של שערי שדה בגמר המונדיאל. שערו המפורסם ביותר היה שער ומבלי שהובקע בגמר מונדיאל 1966 במשחק בו אנגליה גברה 2:4 על מערב גרמניה בתום ההארכה. הרסט נולד באשטון שבלנקשייר, בצפון אנגליה, אך גדל באסקס שבמזרחה. הוא היה שחקנה של וסטהאם עוד מגיל הנוער. בצעירותו שיחק קריקט ברמת נבחרת אסקס, במקביל לכדורגל. על המגרש תופקד בתחילה כקשר, אולם מנג'ר הפטישים רון גרינווד (Greenwood) הסב אותו למרכז ההתקפה. ההסבה עלתה בהצלחה: במשך שתים עשרה שנותיו כשחקן וסטהאם הבקיע 252 שערים ב-502 הופעות בכל המסגרות. יחד עם וסטהאם זכה בגביע ה-FA ב-1964, ובגביע אירופה למחזיקות גביע שנה לאחר מכן. את הופעת הבכורה הבינלאומית שלו ערך מספר חודשים בודדים לפני מונדיאל 1966, שאותו ארחה אנגליה. בשלב הבתים לא שיחק, אולם פציעתו של ג'ימי גריבס פינתה לו מקום בהרכב בשלב רבע הגמר. אנגליה גברה על ארגנטינה על חודו של שער שהבקיע הרסט, ולאחר מכן בחצי הגמר, בתוצאה 1–2 על פורטוגל, הודות לבישולים של הרסט (וצמד של בובי צ'רלטון). לקראת משחק הגמר מול גרמניה המערבית, עמד מנג'ר אנגליה אלף רמזי בפני החלטה קשה: האם להחזיר להרכב את גריבס שהחלים בינתיים, או להעדיף על פניו את הרסט שהוכיח את עצמו בשני השלבים הקודמים. רמזי בחר, בניגוד מוחלט לפרשני הכדורגל ולדעה הרווחת בתקשורת האנגלית, לתת דווקא לג'ף הרסט אשראי נוסף. הרסט הצדיק את אמונו של רמזי כשהבקיע בגמר שלושה מארבעת השערים, שבכוחם גברה אנגליה על גרמניה המערבית בתוצאה 2:4 בהארכה. השני מבין שעריו היה שנוי במחלוקת ומכונה כיום "שער ומבלי". הכדור שניתז מטה מהמשקוף והיה ספק אם אכן עבר במלוא היקפו את קו השער. בעצת הקוון אישר שופט המשחק את שער היתרון האנגלי, שכונה שער ומבלי. בדקות הסיום של ההארכה, כאשר הגרמנים שלחו את כל שחקניהם קדימה בתקווה להשיג שוויון, כבש הרסט, ממש עם שריקת הסיום, את שערו השלישי שחתם את המשחק, כשאוהדים אנגלים כבר החלו לפרוץ למגרש. בשנים שלאחר הזכייה במונדיאל לא זכה הרסט בתארים נוספים, אם כי המשיך לשחק בהרכב הנבחרת ובווסטהאם. בשלהי הקריירה שלו שיחק בסטוק סיטי ובוסט ברומיץ' אלביון, ואחר כך גם בקבוצות בארצות הברית, כווית ואירלנד. לאחר פרישתו מכדורגל החל בקריירה לא מרשימה כמנג'ר, שכללה חמש שנים כעוזרו של גרינווד באימון הנבחרת האנגלית, וקדנציה כושלת כמנג'ר צ'לסי. לאחר מכן פרש גם מאימון, ומאז הוא איש עסקים ונואם מבוקש בבריטניה. מדיה וקבצים בנושא ג'ף הרסט בוויקישיתוף אתר האינטרנט הרשמי של ג'ף הרסט ג'ף הרסט, ברשת החברתית אקס (טוויטר) ג'ף הרסט, באתר Transfermarkt ג'ף הרסט, באתר WorldFootball.net ג'ף הרסט, באתר National Football Teams ג'ף הרסט, באתר FootballDatabase.eu פרופיל המאמן, באתר Transfermarkt סיכום הופעותיו הבינלאומיות של ג'ף הרסט
מחוזות תוניסיה

תוניסיה מחולקת ל-24 מחוזות, הגדול שבהם הוא תטאווין שבדרום והקטן הוא תוניס שבצפון. המחוזות מחולקים לכ-264 נציגויות שבראש כל אחת מהן עומד מושל. הנפות מחולקות גם הן לעיריות ולמועצות מקומיות. כל המחוזות נקראים על שם הערים המרכזיות שבהם, המהוות גם את המרכזים המנהליים שלהם. מדיה וקבצים בנושא מחוזות תוניסיה בוויקישיתוף Tunisia Governorates, www.statoids.com Monographies régionales - Carte de la Tunisie, web.archive.org, ‏2013-01-06 Recensement de 2014 (Institut national de la statistique) ערך זה הוא קצרמר בנושא גאוגרפיה של תוניסיה. אתם מוזמנים לתרום לוויקיפדיה ולהרחיב אותו.
אנציקלופדיה יהודית קצרה בלשון הרוסית

האנציקלופדיה היהודית הקצרה בלשון הרוסית (רוסית: «Краткая еврейская энциклопедия») שיצאה לאור בירושלים בין השנים 1976–2005, היא המאגר הראשון מאז 1913 המביא מידע מקיף ומגוון על ענייני יהודים ויהדות בשפה הרוסית. האנציקלופדיה יצאה לאור בהוצאת מאגנס של האוניברסיטה העברית; עורכים: י' אורן (נדל), נ' פרת; יועצים מדעיים ראשיים: פרופ' ח. ביינארט, פרופ' מ. זנד. באנציקלופדיה רוכז מידע עדכני על תולדות עם ישראל, על מורשתו, על תרבותו ועל ארצו ומדינתו. תשומת-לב רבה נתייחדה לחידוש הישות המדינית העצמאית של האומה וכן לתולדות יהודי רוסיה בכל הדורות, ובפרט - לתחייה הלאומית שמתחוללת בקיבוץ יהודי זה למן השליש האחרון של המאה העשרים. במשך 30 שנים יצאו לאור 11 כרכים ועוד שלוש חוברות מילואים, ובהם כ-5,300 ערכים מסודרים לפי אותיות האלף בית הקירילי. הכרך האחרון (ה-11) הוא מפתח עניינים (אינדקס) שערכיו מכילים לא רק את מקום אזכורו של השם או המושג באנציקלופדיה, אלא גם קשרים אסוציאטיביים בין המושגים. לכן יש לכרך זה ערך אינפורמטיבי בפני עצמו. משנת 2005 מופיעה באינטרנט הגרסה המעודכנת והמורחבת של האנציקלופדיה. האתר פותח בתמיכה של קרן אבי חי וועידת התביעות. אתר האינטרנט הרשמי של אנציקלופדיה יהודית קצרה בלשון הרוסית (ברוסית) בין השנים 1906–1913 יצאה לאור בסנקט פטרבורג "ייברסקיה אנציקלופדיה" (רוסית: "אנציקלופדיה יהודית" בת 13 כרכים).
נוגדן תוך-ורידי

נוגדן תוך-ורידי (באנגלית Intravenous immunoglobulin בקיצור IVIG) הוא רכז אימונוגלובולינים (תוצר של סינון דם אנושי) המשמש כתרופה במצבים שונים. נוגדן תוך-ורידי משמש למצבים רפואיים שבהם צריך להעלות את רמת הנוגדנים בדמו של מטופל. בעיקר במקרים של כשל חיסוני המתבטאים ברמות נמוכות של נוגדנים. דוגמה למצבים אלו: תסמונת העדר נוגדנים תורשתית XLA, מצבים קיצוניים של אנמיה גנטית, מצבים שונים של סרטן, אפילפסיה ועוד. נוגדן תוך-ורידי מכיל תמצית של אימונוגלובולינים (נוגדנים) מסוג IgG מפלזמה של יותר מאלף תורמי דם שונים. הוא ניתן בהזלפה תוך-ורידית על ידי אינפוזיה פעם בשלושה עד ארבעה שבועות והאפקט שלו נמשך למשך שבועיים עד שלושה חודשים. האופן המדויק שבו IVIG מדכא תגובות דלקתיות מזיקות אינו ידוע. ייתכן שהנוגדנים החדשים נקשרים באופן ישיר לנוגדנים חריגים בגוף המטופל ובכך גורמים לסילוקם. תאוריה נוספת מציעה שהריכוז הגבוה של נוגדנים שהוספו לגוף מעוררים אצל המטפל את מערכת המשלים, ובכך מביאים לסילוק מוגבר של כל הנוגדנים מהגוף, כולל הנוגדנים המזיקים. השפעה נוספת נעשית על ידי חסימה של קולטנים לנוגדנים על תאי מערכת החיסון ובכך מפחיתים את הנזק הנגרם על ידי תאים אלו. מחלות אוטואימוניות: טרשת נפוצה מיאסטניה גראביס תסמונת גייאן-בארה נוירופתיה פריפרית דלקת מפרקים שיגרונית זאבת אסתמה (לעיתים נדירות) אנמיה אפלסטית אנמיה מסוג X-linked agammaglobulinemia - XLA Chronic inflammatory demyelinating polyneuropathy - CIDP multifocal motor neuropathy with conduction block - MMN immune thrombocytopenic purpura - ITP chronic fatigue syndrome - CFS תסמונת סוסק מחלות חסך חיסוני תורשתי X-linked agammaglobulinemia - XLA common variable immunodeficiency - CVID זיהומים זיהום ויראלי מסוג respiratory syncytial virus - RSV מחלת קווסקי (Kawasaki disease) dermatomyositis and polymyositis סרטן בסוגים שונים של סרטן כגון: לוקמיה לימפוציטית כרונית (CLL) ומיאלומה נפוצה (MM). כאב ראש דרמטיטיס, בדרך כלל התקלפות של העור בכפות הידיים והרגליים זיהום כתוצאה ממנת דם נגועה- נדיר כיום. הזיהום הוא בדרך כלל נגיפי ועלול להיות HIV (נגיף האיידס) או נגיף הצהבת. ישנה גם אפשרות תאורטית שסיכויה לא ידוע למחלת קרויצפלד-יעקב בצקת ריאתית כתוצאה מהעירוי תגובה אנפילקטית צהבת הנגרמת באופן ישיר על ידי נוגדנים מהתרופה כשל כלייתי אקוטי פקקת ורידים כתוצאה מהעירוי דלקת קרום המח אספטית מדיה וקבצים בנושא נוגדן תוך-ורידי בוויקישיתוף דף התרופה באתר Emedicine מכיל קישורים למאמרים רבים (באנגלית) רשימת התרופות הרשומות בארץ המכילות אימונוגלובולין הומני - באתר משרד הבריאות
צפר

האם התכוונתם ל... צפר - אדם העוסק בצפרות צפר (חודש) – החודש השני בלוח השנה המוסלמי צופר
כסף

האם התכוונתם ל... כסף (יסוד) – יסוד מתכתי כסף סטרלינג – סגסוגת היסוד כסף בדרגת טוהר של 92.5% יודיד הכסף – תרכובת המפוזרת מעל עננים ומגבירה את ירידת הגשם כסף (אמצעי תשלום) הכסף בראייה מקרו-כלכלית מטבע שטר כסף כסף (צבע) – צבע, כצבעו של היסוד כסף מדליית כסף – המדליה השנייה בחשיבותה המוענקת בתחרויות ספורט קניין כסף – קניין במשפט העברי כספי
איזומריות ציס-טראנס

בכימיה, איזומריות ציס-טראנס או איזומריות גאומטרית היא סוג של סטריאו-איזומריות המתארת את האוריינטציה של קבוצות פונקציונליות במולקולה. איזומרים כאלה כוללים בדרך כלל קשרים כפולים, כיוון שהאטומים המקושרים אינם יכולים להסתובב סביב ציר הקשר. תיתכן גם איזומריות מסוג זה במבנים טבעתיים, בהם יכולת הסיבוב סביב הקשרים מוגבלת מאוד, וכן בקומפלקסים מתכתיים בעלי סימטריה מרובעת כגון ציספלאטין. המושג "איזומריות גאומטרית" נחשב לשם נרדף מיושן של "איזומריות ציס-טראנס", לפי ארגון IUPAC. לעיתים הוא משמש לתיאור סטריאו-איזומריות כללית (כלומר, משמש גם לציון איזומרים אופטיים); המונח הנכון לציון סטריאו-איזומריות לא-אופטיות הוא דיאסטריאואיזומריות. לחומר בעלת איזומריות ציס-טרנס שתי צורות - צורת ציס, וצורת טראנס. במקרה בו המתמירים מצביעים בכיוונים דומים, הדיאסטראומר מכונה "ציס", וכאשר הם מצביעים בכיוונים מנוגדים הדיאסטריאומר מכונה "טראנס". 2-בוטן מהווה דוגמה לפחמימה קטנה המציגה איזומריות ציס-טראנס (ראו משמאל). גם לתרכובות אליציקליות ייתכנו איזומרי ציס וטרנס. דוגמה טובה לכך היא 1,2-דיכלורוציקלוהקסאן: לעיתים קרובות לאיזומרי ציס וטראנס תכונות פיזיקליות שונות. ההבדלים בין האיזומרים נובעים בדרך כלל מצורת המולקולה, או ממומנט הדיפול הכולל שלה. הבדלים אלה יכולים להיות קטנים מאוד, כמו במקרה של נקודת הרתיחה של אלקנים לא מסועפים - לציס-2-פנטן טמפרטורת רתיחה של 36°C, ולטרנס-2-פנטן - 37°C. לעומתם, במקרה כמו ציקלואוקטן, לאיזומר הציס טמפ' רתיחה של 145°C, ולטראנס - 75°C בלבד. ההבדל הגדול בין האיזומרים נובע מהמתח הטבעתי הגדול בטראנס-ציקלואוקטן, שגם מפחית מאוד את יציבותו לעומת איזומר הציס. במקרה אחר, 2-butenedioic acid, ההבדלים הגדולים בתכונות הפיזיקליות ובריאקטיביות הביאו למתן שני שמות שונים לגמרי - אזור הציס קרוי חומצה מלאית, והטראנס - חומצה פומרית. ניתן לזהות מגמות כלליות במקרה של איזומרים גאומטריים הנובעים מנוכחות קשרים כפולים, ובמיוחד כאשר שני המתמירים זהים. מגמות אלה נובעות מהעובדה שהדיפולים של המתמירים באיזומר הטראנס מתקזזים (עקב הפנייה לכיוונים מנוגדים), בעוד שבאיזומר הציס נוצר דיפול שקול חזק בכיוון המשותף. כתוצאה מכך, לאיזומרי טראנס יש בדרך כלל צפיפות נמוכה יותר מאשר לאיזומרי ציס. לפי March, באופן כללי לטראנס-אלקנים סימטריה גבוהה מאיזומרי הציס, ויש להם נקודת רתיחה גבוהה יותר, ומסיסות נמוכה יותר בממסים אינרטיים. קבועי הפיצול האופייניים בספקטרוסקופיית NMR גבוהים יותר עבור איזומר הטראנס (בין 12 ל-18 הרץ, ערך טיפוסי: 15Hz), לעומת איזומר הציס (בין 0 ל-12 הרץ, ערך טיפוסי: 8Hz). שיטת ציס/טרנס למתן שמות אינה מתאימה למקרים בהם יש יותר משני מתמירים שונים על אטומי הקשר הכפול. למקרים אלה פותחה שיטת סימון E/Z - האות Z מגיעה מהמילה הגרמנית zusammen ("ביחד"), המחליפה את הסימון ציס, והאות E - מהמילה entgegen ("נגד"), המחליפה את הסימון טראנס. ההבחנה בין איזומר E ל-Z נעשית בעזרת כללי הדירוג של קהאן-אינגולד-פרלוג. באופן כללי - לאטומים בעלי מספר אטומי גבוה יותר - דירוג גבוה יותר ועבור אטומים זהים, קבוצות גדולות יותר (אתיל לעומת מתיל, לדוגמה) מקבלות דירוג גבוה יותר. אם שני המתמירים בעלי הדירוג הגבוה ביותר (אחד מכל צד של הקשר הכפול) פונים לאותו כיוון - האיזומר יכונה Z, ואם הם פונים לכיוונים מנוגדים - יכונה E. הגדרת סטריאואיזומריות לפי IUPAC הגדרת איזומריות גאומטרית לפי IUPAC הגדרת איזומריות ציס-טראנס לפי IUPAC Advanced organic Chemistry, Reactions, mechanisms and structure 3ed. page 111 Jerry March ISBN 0-471-85472-7
אולף השלישי, מלך דבלין

אולף השלישי גות'פרית'סון או בן גות'פרית' (גוטפריד) (בנורדית עתיקה: Óláfr Guðfriðarson; נפטר ב-941) היה בן השושלת הנורדית-גאלית ווי אימייר, היה מלך דבלין בשנים 934-941. אביו, גות'פרית', מלך על דבלין ועל יורק עד שגורש מיורק על ידי אתלסטאן, מלך אנגליה, בשנת 927. אולף נשא לאישה את בתו של קונסטנטין השני, מלך סקוטלנד, וכרת ברית עם אוון הראשון מסטרתקלייד. ב-937 הוביל את בעלי בריתו נגד אתלסטאן בקרב ברוננבורך, שבו נחל תבוסה מוחצת. לאחר מותו של אתלסטן ב-939 פלש אולף פעם נוספת ליורק, ואילץ את אדמונד הראשון, יורשו של אתלסטאן, לחתום על חוזה שבו העביר לידי אולף את נורת'מבריה וחלקים ממרסיה. הוא לא הספיק ליהנות מנחלותיו החדשות לאורך זמן, כיוון שנפטר שנתיים לאחר מכן. יורשו היה אולף קואראן. אולף השלישי, מלך דבלין, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רגוזה

רגוזה (איטלקית: Ragusa, בסיציליאנית: Rausa ), עיר בסיציליה, איטליה. אוכלוסיית העיר מונה 71,765 תושבים נכון לדצמבר 2005. רגוזה נוסדה בשנת 1800 לפני הספירה על ידי סיקולים (ביוונית: Sikeloi). שמה של העיר נגזר משם שבט היוונים "רוגוז" שמשמעו "דגנים (שיפון)". ב-9 בינואר 1693 נהרסה רגוזה ברעידת אדמה, בה נהרגו 5,000 נפשות ונהרסה מעל מחצית מהעיר (ראו רעידת האדמה של רגוזה). לאחר רעידת האדמה נבנתה העיר מחדש לפי תוכניותיו של מריו ספדה (Mario Spada) שהיה האדריכל של רגוזה, מגדולי אמני המנייריזם. משנת 1694 עד 1740 נבנתה קתדרלת רגוזה סן ג'ובאני, לפי תוכניותיו של ספדה. ארמון דונה פוגטה (באיטלקית: דונה פוגטה - Palazzo Donnafugata) ארמון צקו (באיטלקית: פלאצו צקו - Palazzo Zacco) ארמון לופיס (באיטלקית: פלאצו לופיס - Palazzo Lupis) הדואומו של רגוזה (באיטלקית: Duomo) קתדרלת רגוזה סן ג'ובאני (באיטלקית: Chathedral San Giovanni) סן ג'וזפה (באיטלקית: San Giuseppe) סן ג'ורג'ו (באיטלקית: San Giorgio) ברגוזה התקיימה קהילה יהודית עוד מהתקופה הרומית. S.Bottari "Contributi alla conoscenza dell´architettura dell´700 in Sicilia" "Palladio" VIII 1958, S.69 Anthony Blunt "Sicilian Baroque" Rome 1968, S.149, Nr. 71. מדיה וקבצים בנושא רגוזה בוויקישיתוף אתר האינטרנט הרשמי של רגוזה (באיטלקית) רגוזה, באתר אנציקלופדיה בריטניקה (באנגלית) רגוזה (איטליה), דף שער בספרייה הלאומית ערך זה הוא קצרמר בנושא יישובים באיטליה. אתם מוזמנים לתרום לוויקיפדיה ולהרחיב אותו.
שומר פשוט

שֻׁמָּר פשוט (שם מדעי: Foeniculum vulgare) הוא צמח רב-שנתי ממשפחת הסוככיים. גובהו בין מטר אחד לשלושה מטרים. מוצאו באזור אגן הים התיכון. תפוצתו כוללת מקומות בהם ניקוז המים גרוע, ליד מקורות מים (כגון נחלים ומעיינות) וליד הים. השומר הפשוט מעדיף מורדות אבניים וסלעיים. עליו מנוצים, חתוכים לאונות דקות בצבע ירוק כהה. בחורף עליו נובלים ונהפכים אפורים. עליו של השומר מזוהים לעיתים בטעות כעלי שבת ריחני, הידועים גם בשמם העממי, שמיר. פריחתו איננה סדירה, ונמשכת מאפריל ועד נובמבר. זן מתורבת של השומר מתאפיין בגבעול תחתון מעובה שצורתו מעין בצל (אין זה בצל אמיתי, כיוון שהוא נמצא מעל האדמה). "בצל" זה נמכר מסחרית כירק, המשמש הן בסלטים והן בבישול. מהשומר הגדל בר בישראל אפשר לאכול את העלים, שהם בעלי טעם אניס עדין. גבעוליו דקים וקשים; יש המשתמשים בהם כשיפודים לצלייה. זרעיו של השומר משמשים כתבלין, בין השאר בתערובת התבלינים ארב דה פרובאנס הנפוצה במטבח הצרפתי. לשומר מספר שימושים ברפואה טבעית: הוא נחשב יעיל נגד דלקות ונגד בעיות עיניים, קשיי עיכול, כאבי בטן, שלשולים, קלקולי קיבה ונפיחויות, וכן מעודד יצירת חלב אם, אם כי אין לכך סימוכין בספרות המדעית. בקוסמטיקה הוא נחשב כמועיל בבעיות עור ומונע הזדקנות מוקדמת. עלי שומר כירק זרעי שומר אניס שומר פשוט, באתר ITIS (באנגלית) שומר פשוט, באתר NCBI (באנגלית) שומר פשוט, בבסיס הנתונים ARKive (באנגלית) שומר פשוט, באתר האנציקלופדיה של החיים (באנגלית) שומר פשוט, באתר צמח השדה שומר פשוט, באתר צמחיית ישראל וסביבתה שומר פשוט, באתר Tropicos (באנגלית) שומר פשוט, באתר GBIF (באנגלית) שומר פשוט, באתר The Plant List (באנגלית) שומר פשוט, באתר IPNI (באנגלית) שומר פשוט, באתר אנציקלופדיה בריטניקה (באנגלית) שומר - טעם ריח ובריאות, אתר "ד"ר יאנג" לרפואה משלימה שומר, באתר הישראלי לרפואה הודית שרי אנסקי, שומר על הגחלת, באתר nrg‏, 4 בנובמבר 2005 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
ג'ון קנדי (פירושונים)

האם התכוונתם ל... ג'ון פיצג'רלד קנדי (Kennedy) – הנשיא ה-35 של ארצות הברית ג'ון קנדי ג'וניור – עורך דין, עיתונאי ומוציא לאור אמריקני. בנם של הנשיא ג'ון קנדי ואשתו ג'קלין קנדי ג'ון נילי קנדי – משפטן ופוליטיקאי, סנאטור אמריקאי מטעם לואיזיאנה ג'ון קנדי (שחקן) (Candy) - שחקן קולנוע קנדי נמל התעופה הבינלאומי ג'ון פ. קנדי – נמל התעופה המרכזי של העיר ניו יורק מרכז החלל ג'ון קנדי – אתר השיגור העיקרי נאס"א ליד קייפ קנוורל, פלורידה
אופוזיציה

אוֹפּוֹזִיצְיָה (בעברית: נֶגְדָּה) במובנה הרחב היא כלל העמדות, הארגונים והתנועות המתנגדים פוליטית או אידאולוגית לממשל או לעמדתו. בהקשר הפרלמנטרי-מדיני, אופוזיציה היא כלל המפלגות שאינן חברות בקואליציה (בעברית: יַחְדָּה), כלומר שלא התאגדו עם מפלגת השלטון והמפלגות שתומכות בה (אשר נציגיהן חברים בממשלה) לשיתוף פעולה ברשות המבצעת. מטרת האופוזיציה היא לייצג בפרלמנט את דעות המיעוט שלא זכו לייצוג בממשלה, לבקר את הממשל, להציג חלופה לדרכו ולנסות להדיחו בהתאם לחוק. במשטר פרלמנטרי-יחסי כמקובל בישראל, חברי האופוזיציה מהווים מיעוט בקרב חברי הרשות המחוקקת, מכיוון שחברותם של רוב חברי הפרלמנט בקואליציה הכרחית ליציבותה. לעיתים נקבע בחוק או בנוהג שנציג של האופוזיציה יהיה נוכח תמיד בוועדות, על מנת לתת יצוג למיעוט. בישראל, בממלכה המאוחדת ובמשטרים פרלמנטריים דומים, מקובל שראש האופוזיציה הוא יושב ראש המפלגה הגדולה מבין המפלגות החברות באופוזיציה. בכנסת, כבכל גוף פרלמנטרי, מתקיימת אופוזיציה (נֶגְדָּה) שמונה את סיעות הכנסת שבחרו שלא להשתתף בקואליציה. נהוג להעניק לסיעות האופוזיציה את ראשות מספר ועדות הכנסת, מספר שהשתנה בין כנסות שונות, וב־2008 נקבע בתקנון הכנסת כי ראשות הוועדה לענייני ביקורת המדינה תמסר רק לאופוזיציה. בישראל לא הוגדר מעמד רשמי לראש האופוזיציה עד לשנת 2000, שבה נחקק תיקון לחוק שהסדיר את מעמדו, סמכויותיו, שכרו וכדומה. בין היתר חויב ראש הממשלה למסור לו עדכונים בענייני המדינה. כמו כן נחשב ראש האופוזיציה כ"סמל מדינה" וזכאי לאבטחה. ברשויות המקומיות בישראל קיימת אופוזיציה גם כן, ונקבע בחוק שברשויות המקומיות יינתן לאופוזיציה ייצוג בכל אחת מוועדות החובה של הרשות המקומית. יגאל מרזל, ‏המעמד החוקתי של אופוזיציה פרלמנטרית, משפטים ‏לח 217, 2009 תחדיש במילון שימוש כללי (תשס"ו), באתר האקדמיה ללשון העברית האם רוב הקואליציות השאירו לאופוזיציה רק שתי ועדות כנסת?, באתר גלובס, 11 במאי 2020 אוריאנה אלמסי ואהוד בקר, ‏השתייכות יושבי-ראש הוועדות הקבועות של הכנסת לקואליציה ולאופוזיציה, באתר מרכז המחקר והמידע (ממ"מ) של הכנסת, 6 במאי 2020 סעיף 150א לפקודת העיריות
אסמג'ין

אסמג'ין (Ásmegin) היא להקת פולק מטאל/ויקינג מטאל נורווגית שהוקמה בשנת 1998. שמה של הלהקה לקוח מהמיתולוגיה הנורדית ומשמעות השם היא "בעוצמתם של האלים". הלהקה משלבת במוזיקה שלה את כינור הפידל ובנוסף אליו קלידים, שמעצימים את התחושה ה"ויקינגית" שבמוזיקה של הלהקה. הליריקה של הלהקה, כמיטב המסורת של להקות הוויקינג מטאל עוסקת במיתולוגיה הנורדית, ובדר"כ חברי הלהקה כותבים אותה בנורווגית או בנורדית עתיקה. חלק מהשירים באלבום Hin Vordende Sod & Sø עוסקים במחזה מבוסס האגדה, פר גינט (Peer Gynt) של המחזאי הנורווגי הנודע הנריק יוהאן איבסן. Erik Rasmussen (אריק רסמוסן) - שירת גראול, תופים. Marius Olaussen (מריוס אולאוסן) - גיטרה, גיטרת בס, מנדולינה, אקורדיון, מלוטרון, פסנתר. Raymond Håkenrud (ריימונד האקנרוד) - גיטרה, גיטרת בס, שירה, פסנתר. Tomas Torgersbråten (תומאס טורגרסבראטן) - גיטרה בס. Lars Fredrik Frøislie (לארס פרדריק פרוסליי) - קלידים, פסנתר, מלוטרון. Ingvild Johannesen (אינגבילד יוהנסן) - שירה ופידל. Lars Nedland (לארס נדלנד) - שירה נקייה. Tommy Brandt (טומי ברנדט) - תופים. Bjørn Olav Holter (בג'ורן אולוו הולטר) - שירה. Skule Jarl (סקאל ג'ארל) - תופים. Iving Mundilfarne (איוונג מונדילפרנה) - חליל, גיטרה. Auðrvinr Sigurdsson (אוריווניר סיגורסון) - גיטרה, שירה. Anders Torp (אנדרס טרוף) - תופים. Naar Rimkalkene Heves (Demo) - 1999 Hin Vordende Sod & Sø - 2003 2008 - Arv אתר האינטרנט הרשמי של אסמג'ין אסמג'ין, באתר MusicBrainz (באנגלית) אסמג'ין, להקה באתר Encyclopedia Metallum (באנגלית) אסמג'ין, באתר Discogs (באנגלית)
Black Holes and Revelations

Black Holes and Revelations הוא אלבום האולפן הרביעי של להקת הרוק הבריטית מיוז. הוא יצא במספר מדינות בתחילת יולי 2006. את משמעות שמו הסביר בלאמי בראיון שהעניק למגזין Q בספטמבר 2006: חורים שחורים והתגלויות - אלו שני תחומים בכתיבת שירים המהווים את מרבית האלבום הזה. ההתגלות היא על עצמך, משהו מקורי בעל טבע יומיומי שאולי אנשים יוכלו להתחבר אליו. אבל, החורים השחורים הם השירים שבאים ממקום אחר... אזור לא מוכר בדמיון. שם האלבום מצוטט גם במילות השיר השני, "Starlight". תמונת העטיפה, אותה עיצב סטורם ת'ורג'רסון, מתארת נוף אדום, הדומה לפני מאדים, וארבעה אנשים היושבים סביב שולחן שעליו שלושה סוסים זעירים. מאחור, במטושטש ניתן לראות את כדור הארץ ואת הירח. נראה שהרקע נועד לסמל את סיידוניה (אזור על מאדים). הסוסים מהווים את הקשר לפרשים, ומכאן שם השיר "Knights of Cydonia". הפרשים כנראה מסמלים גם את ארבעת פרשי האפוקליפסה מספר ההתגלות כשלהם סוסים בארבעה צבעים שונים. עיצוב הדיסק כולל גם צילומי מסמכי פרויקט MKULTRA (תוכנית של ה-CIA לשטיפת מוח) שהוסרה חסינותם. האלבום מכר בבריטניה בשבוע הראשון להוצאתו 115,144 עותקים. הוא נותר בראש טבלת המכירות למשך שבועיים (בשבוע השני מכר 47,519 עותקים). ברחבי העולם נמכר האלבום בקרוב לשני מיליון עותקים, נכון לסוף שנת 2006. מידע על האלבום Black Holes and Revelations באתר MusicBrainz מידע על האלבום Black Holes and Revelations באתר AllMusic האלבום Black Holes and Revelations באתר Discogs האלבום Black Holes and Revelations באתר ספוטיפיי האלבום Black Holes and Revelations באתר דיזר האלבום Black Holes and Revelations באתר אפל מיוזיק האלבום Black Holes and Revelations באתר טיידל
B (שפת תכנות)

B היא שפת תכנות שפותחה במעבדות בל (ומכאן ה-B שבשמה) שהייתה אחת משפות התכנות העיליות הראשונות. שפת C, שבה ובגרסאות המשך שלה משתמשים עד היום, נכתבה בשפת B, וקיבלה את ההשראה לשמה משפה זו: שפה המתקדמת צעד אחד הלאה משפת B. למעשה השפה נכחדה בעקבות החלפתה בשפת C. השפה פותחה בעיקר על ידי קן תומפסון, בהשתתפות דניס ריצ'י שלימים פיתח ממנה את שפת C. פורסמה בשנת 1969. קן תומפסון התבסס בעיקר על שפת BCPL. הוא הסיר ממנה אלמנטים רבים שהרגיש שניתן לוותר עליהם, על מנת להתאים את השפה למגבלות הזיכרון של מיני מחשבים בזמנו. כמו כן השפה כללה שינויים שתאמו את העדפותיו של תומפסון. בדומה ל-BCPL ול-FORTH, קיים בשפה רק טיפוס נתונים אחד: מילת מחשב. אופרטורים מסוימים מתייחסים לזה כאל מספר שלם, ואחרים מתייחסים לטיפוס כאל כתובת. מימושים ראשונים היו עבור PDP-7 ו־PDP-11. האופי של B, כשפה נטולת טיפוסי נתונים, התאים למחשבים ישנים, אך היווה בעיה עבור PDP-11 ומחשבים מודרניים שבאו אחריו, בהם יש תמיכה בטיפוס תו. החל משנת 1971 עבד דניס ריצ'י על פיתוח השפה והכנסת טיפוסי נתונים חדשים. השפה שהתפתחה נקראה בתחילה B החדש ולאחר הוספת קדם-מעבד ושיפורים נוספים נקרא C. B המשיכה להיות בשימוש עד שנות ה-90, במערכות משובצות מחשב מסוימות, בשל היותה חסכונית ומספיק טובה לצרכים של מערכות קטנות. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
טולי ליבגוט

טולי ליבגוט (נולד ב-6 בפברואר 1970) הוא שחקן כדוריד ישראלי, ששיחק בתפקיד השוער בהפועל קריית אונו. ליבגוט הוא יליד ריגה, לטביה. בילדותו שיחק כדורסל. לאחר שירותו הצבאי שיחק במכבי רחובות, ולאחר מכן באס"א תל אביב, רמת השרון, הפועל ראשון לציון (במשך שנה), א.כ. נס ציונה (במשך שלוש שנים), ומכבי קריית שרת חולון. את דרכו החל בנוער של הפועל ראשון לציון בה גדל במחלקת הנוער וכאשר היה בן 17 היה שותף לזכייה הראשונה של הפועל ראשון לציון באליפות, לאחר שירותו הצבאי חתם ליבגוט במכבי רחובות, בה היה שותף להישארות המועדון בליגה. לאחר שנתיים במכבי רחובות חתם בא.כ. נס ציונה בה שיחק במשך שלוש שנים ולאחר מכן חתם בקבוצת אס"א תל אביב בה שיחק במשך חמש שנים, וסייע הוביל לצמרת ליגת העל בכדוריד, אך לא זכה עימה בתארים. לאחר מכן חתם ברמת השרון, ובהמשך בהפועל ראשון לציון, בה שיחק עונה אחת שכללה הופעות שיחקה בליגת האלופות בכדוריד, אך לא זכה עימה בתארים. בשנת 2002 חתם ליבגוט בא.כ. נס ציונה, אותה הוביל לגמר הגביע לאחר שעצר פנדל ניצחון לעידן מימון בחצי הגמר, כאשר נותרו 30 שניות לסוף המשחק, והעלה את נס ציונה לגמר הגביע בו הפסידה למכבי ראשון לציון. ב-2007 חתם ליבגוט במכבי קריית שרת חולון, ביחד עם אחיו דני ליבגוט, לאחר מכן חזר לא.כ. נס ציונה ואחר כך חזר לשחק בשירותיה של במכבי קריית שרת חולון. בעונת 2014\2013, לאחר שמכבי קריית שרת חולון עלתה לליגת העל סיימה הקבוצה במקום ה-6, בזכות הופעות טובות של טולי ליבגוט וירמי סידי ובה אימן דני ליבגוט. במשך מספר עונות הוביל את מכבי קריית שרת חולון להישגים יפים למרות מעמדו של המועדון.[דרושה הבהרה] טולי ליבגוט הודיע כי עונת 2017\2018 תהיה עונת פרישה. טולי נחשב לאחד השוערים הישראלים הטובים שהיו בארץ. בנו החורג, מושיקו אלימלך הוא שוערה של הדאבליסטית הפועל ראשון לציון . בנו חן ליבגוט, משחק בעמדת הקיצוני במועדון כדוריד חולון. ערך זה הוא קצרמר בנושא ספורטאים ישראלים ובנושא כדוריד. אתם מוזמנים לתרום לוויקיפדיה ולהרחיב אותו.
השחתה

האם התכוונתם ל... משחיתנות (אנגלית: vandalism) – תופעה שבה אנשים משחיתים רכוש שלא שייך להם השחתת אתרים – חדירה לאתרי אינטרנט והשחתת תוכנם ויקיפדיה:טיפול בהשחתה השחתת זיכרון – במחשב: כאשר מיקום בזיכרון המחשב משוכתב באופן מקרי ולא מבוקר, תוצאה של "באג" (שגיאה בתכנות) השחתת המידות – ראו: שחיתות כלי משחית - ראו: כלי נשק משחתת – סוג של ספינת מלחמה ביהדות – "בל תשחית" – איסור על השחתת דבר שבני אדם יכולים ליהנות ממנו "השחתת זרע" – ראו: אוננות#יהדות (ויש גם ערך מורחב: הוצאת זרע לבטלה)